Mikill áhugi var á kynningu útboðs um hönnun og þróun stafrænnar þjónustu hins opinbera sem fram fór í dag . Stafrænt Ísland , fyrir hönd fjármála - og efnahagsráðuneytisins , stóð fyrir kynningunni . Um 115 aðilar frá um 40 fyrirtækjum mættu á fundinn auk þess sem um 20 aðilar fylgdust með streymi á YouTube . Útboðið er liður í aðgerðaráætlun um eflingu stafrænnar þjónustu sem ríkisstjórnin samþykkti í maí sl . Um er að ræða heildstætt útboð fyrir ríkisstofnanir og ráðuneyti sem snýr að uppbyggingu miðlægrar þjónustugáttar hins opinbera á island.is , eflingu þjónusta á gagnaflutningslaginu Straumnum ( X-Road ) og stafvæðingu þjónustuferla sem snúa að almenningi og fyrirtækjum . Markmiðið með útboðinu er að þjónusta ríkisins verði aðgengilegri og að notendur geti afgreitt sig sjálfir sem og nálgast gögn sem hið opinbera býr yfir um viðkomandi . Í útboðinu er óskað eftir teymum sem vinna með Stafrænu Íslandi og stofnunum í hönnun og þróun á stafrænni þjónustu . Umfang útboðsins er verulegt og geta allt að 18 teymi unnið að verkefninu samtímis og áætlaður tímafjöldi er 40 - 60 þúsund tímar á næstu tveimur árum . Á fundinum kynntu Einar Birkir Einarsson og Jónatan Arnar Örlygsson hjá Stafrænu Íslandi , Hafdís Vala Freysdóttir frá Ríkiskaupum og Bjarni Júlíusson verkefnastjóri forsendur og framkvæmd útboðsins . Tilboð verða gerð opinber þann 15. janúar og miðað er við að teymin hefjist handa um miðjan febrúar 2020 .